**Dobar dan! Danas smo trebali ponavljati sadržaje iz teme Drugi svjetski rat i pripremiti se za pismenu provjeru znanja.Ova pisana provjera odgađa se dok se situacija ne normalizira i dok se opet ne vidimo u školi.Ovdje su pitanja po kojima bismo danas ponavljali na satu pa vam ih šaljem kako biste po njima ponovili cjelinu o Drugom svjetskom ratu. Pitanja je dosta, ali cjelina je takva.Neki su odgovori vrlo kratki. Izdvojila sam prema tekstu u udžbeniku ono što smo na radili na školskim satima tijekom cijele veljače i prvu polovicu ožujka.**

**Odgovore ne morate zapisivati, možete ponavljati i usmeno.Molim vas da provjerite jeste li napisali sve domaće zadaće u radnoj bilježnici koje se odnose na ovu temu.**

**U četvrtak ćemo započeti novu temu, a dogovor koji sam imala s učenicima koji su trebali izraditi prezentacije također više ne vrijede.**

**Sve vas pozdravljam i želim uspješno ponavljanje!**

**Početak Drugog svjetskog rata**

1. Kako su Njemačka i Italije kršile versajski poredak 1935. i 1936. godine? Koja

dva saveza je Njemačka sklopila 1936. godine i s kojim državama?

2. Zašto su zapadnoeuropske sile vodile politiku popuštanja prema Njemačkoj?

3. Što je Anschluss? Što je dogovoreno Minhenskim sporazumom? Tko ga je potpisao? Je li Hitler poštovao taj sporazum?

4. Koje je područje Njemačka zahtijevala od Poljske 1939.?

5. S kojom je državom Njemačka sklopila pakt o prijateljstvu i nenapadanju u kolovozu1939. godine? Što je dogovoreno u tajnom dijelu sporazuma?

6. Kako je započeo Drugi svjetski rat (godina i događaj)? Što je Blitzkrieg?

7. Koje je države Njemačka osvojila 1940. godine?

8. Tko je bio V. Quisling i što znači pojam kvisling?

9. Opisati podjelu Francuske nakon njemačkog osvajanja.

10. Opisati napade Njemačke na V. Britaniju. Što je V. Britaniji omogućilo da se obrani?

11. Što je Trojni pakt? Koje su mu se države naknadno pridružile?

**Početak rata u Hrvatskoj**

12. Opisati događaje u Jugoslaviji u proljeće 1941. godine (pristup Trojnom paktu, državni

udar, napad na Jugoslaviju i kapitulacija).

13. Što se dogodilo s Kraljevinom Jugoslavijom nakon kapitulacije?

14. Tko je preuzeo vlast u NDH? Kojim je državama bila podređena?

15. Koji su dijelovi Hrvatske po Rimskim ugovorima pripali Italiji?

16. Objasni na primjerima zašto je NDH bila totalitarna država.

**Ratni događaji u Europi i svijetu 1941. – 1943.**

17. Opisati napad Njemačke na SSSR – smjerovi napada, razlozi početnog napredovanja, a zatim zaustavljanje napada.

18. Što je Atlantska povelja, a što antifašistička koalicija? Koje se države bile vodeće u tom

savezu?

19. Zašto se SAD uključio u rat? Koja je bitka bila prekretnica na tom bojištu?

20. Opisati događaje sredinom1943. na afričkom bojištu?

 Koja je bitka bila prekretnica? Kako je i kada došlo do

kapitulacije Italije?

**Antifašistički otpor u Hrvatskoj**

21. Tko je bio Josip Broz Tito? Opisati partizanski način ratovanja.

22. Zašto 22. lipnja obilježavamo kao Dan antifašističke borbe?

23. Objasni pojmove: Vrhovni štab, Glavni štab Hrvatske

24. Koji se književnik priključio partizanskom pokretu?

25. Koji je bio zadatak narodnooslobodilačkih odbora?

26. Tko su bili četnici?Što je bio cilj njihove borbe?

27. Zašto je 1943. godina bila presudna za partizanski pokret?

**Novi ratni uspjesi antifašističkih saveznika**

28. Koja je bitka bila prekretnica na istočnom bojištu? Zašto?

29. Tko su *velika trojica*? Što su dogovorili na konferenciji u Teheranu?

30. Što je *operacija Overlord*? Kada je izvršena? Kakve su njezine posljedice?

31. Što su *velika trojica* dogovorila na konferenciji u Jalti?

32. Objasniti pojmove: Holokaust, koncentracijski logori, genocid.

**Nastanak Federalne Države Hrvatske**

33. Što je AVNOJ, a što ZAVNOH? Objasniti značenje kratice i ulogu tih vijeća.

34. Koju je važnu odluku donio ZAVNOH nakon kapitulacije Italije?

35. Nabroji odluke drugog zasjedanja AVNOJ-a u Jajcu u studenom 1943. godine? Kako se

nazivala nova partizanska država, a kako Hrvatska kao njen savezni dio (puni nazivi)?

**Pobjeda udruženih antifašističkih snaga**

36. Opisati događaje koji su doveli do kapitulacije Njemačke. Navesti godinu njezine

kapitulacije.

37. Tko je činio *veliku trojicu* na konferenciji u Potsdamu? Što su dogovorili?

38. Tko su kamikaze? Kako je SAD prisilio Japan na kapitulaciju? Koje je godine Japan kapitulirao?

39. Opisati posljedice Drugog svjetskog rata. Objasniti pojam totalni rat.

**Završetak rata u Hrvatskoj**

40. Tko je inzistirao na suradnji izbjegličke vlade i partizana? Zašto?

41. Tko su bili predstavnici izbjegličke vlade i partizana? Gdje su se sastali tijekom 1944.godine? Što je dogovoreno na tim sastancima?

42. Kako je završio rat na našem prostoru? Što je dogodilo s NDH?

**Radi lakšeg usvajanja gradiva posebno izdvojiti sljedeće:**

 Početak i kraj rata – godine i događaji – Europa, svijet i Jugoslavija

 Bojišta i bitke, osobito prekretnice

 *Velika trojica*, konferencije i odluke

**GODINE: OSOBE: POJMOVI:**

 1939. početak rata

 1941. početak rata u

Jugoslaviji

 1943. kapitulacija Italije

 1944. iskrcavanje u

Normandiji

 1945. kapitulacije Njemačke i Japana, atomske bombe, završetak rata

 A. Hitler

 B. Mussolini

 Staljin

 W. Churchill

 A. Pavelić

 V. Maček

 F. D. Roosevelt

 Josip Broz Tito

 I. G. Kovačić i V.

Nazor

 H. Truman

 C. Attlee

 I. Šubašić

 Anschluss, politika popuštanja

 Blitzkrieg,

 Trojni pakt

 antifašistička koalicija

 diverzije, partizanski način

ratovanja

 *velika trojica*

 Holokaust, genocid, koncentracijski logori

 kamikaze

 totalni rat